projecte-aina/catalan_government_crawling huggingface dataset:
L'Avaluació de l'educació primària a Catalunya 1999, impulsada en l'àmbit estatal per les diverses administracions educatives i coordinada per l'INCE (Institut Nacional de Qualitat i Avaluació), del MECD (Ministeri d'Educació, Cultura i Esport), durant el curs 1998-1999, tenia per objectiu conèixer els efectes del nou sistema educatiu en l'alumnat que acaba l'ensenyament primari, mitjançant la valoració dels resultats educatius assolits pels alumnes i en relació amb els processos educatius i les variables contextuals que incideixen en el rendiment acadèmic.
Diferents grups de treball van construir, en l'àmbit estatal, quatre proves de rendiment –matemàtiques, llengua castellana, coneixement del medi social i natural i anglès–.
El Consell d'Avaluació va ampliar l'avaluació quant a qüestionaris i proves específiques i també amb la mostra.
Pel que fa a la mostra, hi van participar un total de 171 centres distribuïts proporcionalment en funció de la titularitat, el nombre d'habitants de les localitats on són ubicats i la província.
L'informe que es deriva de l'estudi realitzat inclou cinc apartats: el primer exposa la metodologia amb l'objectiu de treball, la població i mostra, els instruments d'avaluació, el procés seguit per obtenir les dades i la presentació de les anàlisis estadístiques realitzades.
El segon mostra, per a cada àrea avaluada, els resultats obtinguts, una valoració del domini dels aprenentatges, anàlisis comparatives dels resultats respecte a l'avaluació de l'any 95, respecte al gènere de l'alumnat, la valoració de la influència en els resultats del context d'aprenentatge i, per acabar, les conclusions i recomanacions respectives.
El tercer apartat presenta les anàlisis de les dades de context.
També inclou conclusions i recomanacions respecte a aquesta part.
El quart ofereix una associació dels ítems de les proves amb les competències bàsiques que hauria d'assolir l'alumnat en acabar l'ensenyament obligatori.
El cinquè especifica la bibliografia utilitzada en la recerca.
Durant el curs 1995-1996, Catalunya, a través del Consell Superior d'Avaluació, va col·laborar amb l'INCE (Institut Nacional de Qualitat i Avaluació) en un estudi comparatiu sobre coneixements i competència lingüística en llengua anglesa de l'alumnat de 15 i 16 anys.
En l'estudi participaven Espanya, França i Suècia.
L'estudi estava impulsat per la Xarxa Europea de responsables d'avaluació de sistemes educatius, creada per França l'any 1995 durant la seva presidència de la Unió Europea.
Els objectius de l'avaluació eren obtenir informació sobre l'eficàcia dels diferents sistemes educatius en l'ensenyament-aprenentatge de les llengües estrangeres, posar de manifest les coincidències i/o divergències entre els països pel que fa a la programació, pràctiques docents i processos d'aprenentatge de l'alumnat i aportar dades perquè els països participants poguessin prendre decisions.
Es van aplicar proves a l'alumnat que van ser administrades i corregides pels professors/es d'anglès del centre i que aquest professorat també va haver de respondre.
L'objectiu de l'informe va ser donar a conèixer, de manera integrada, les dades obtingudes a Catalunya en l'estudi Diagnóstico general del sistema educativo, impulsat per l'INCE (Institut Nacional de Qualitat i Avaluació).
L'estudi, realitzat durant el curs 1996-1997, es va focalitzar en l'educació de l'alumnat de 14 i 16 anys escolaritzats en sistemes o modalitats diverses.
Els alumnes de 14 anys provenien de 8è d'EGB i 2n d'ESO, i els de 16 anys provenien de 2n de BUP, 4t d'ESO i 2n d'FP1.
Aquest volum difon els resultats acadèmics obtinguts per l'alumnat de Catalunya en les àrees de llengua catalana, llengua castellana i matemàtiques.
El primer apartat, la metodologia, presenta l'objectiu de l'estudi, la població i la mostra i el procés seguit en l'elaboració dels instruments d'avaluació i recollida de dades.
Els altres apartats presenten l'anàlisi de dades, les conclusions i, per acabar, les propostes per a la millora derivades de l'anàlisi realitzada.
L'objectiu de l'informe és donar a conèixer de manera integrada les dades obtingudes a Catalunya en l'estudi Diagnóstico general del sistema educativo, impulsat per l'INCE (Institut Nacional de Qualitat i Avaluació), del MECD (Ministeri d'Educació, Cultura i Esport).
L'estudi, elaborat durant el curs 1996-1997, es va focalitzar en l'educació de l'alumnat de 14 i 16 anys escolaritzats en sistemes o modalitats diverses.
Els alumnes de 14 anys provenien de 8è d'EGB i 2n d'ESO, i els de 16 anys provenien de 2n de BUP, 4t d'ESO i 2n d'FP1.
L'estudi va incloure una visió de conjunt de l'educació d'aquest alumnat en els àmbits següents: resultats acadèmics de l'alumnat, plans d'estudi i mètodes d'ensenyament, participació i funció directiva, funció docent, i família i societat.
Dóna a conèixer les dades obtingudes en els altres àmbits (plans d'estudi i mètodes d'ensenyament, participació i funció directiva, funció docent, i família i societat).
En el primer es presenta la metodologia amb l'objectiu de treball, la població i les mostres, els instruments d'avaluació i el procés seguit per obtenir les dades.
En el segon es mostra l'anàlisi de les dades recollides quant a currículum, professorat, tractament de les necessitats educatives especials, funció directiva, clima relacional en els centres i hàbits i actituds de l'alumnat vers l'estudi.
En el quart es formulen un seguit de propostes per a la millora, i en el cinquè es proporciona la bibliografia utilitzada en l'estudi.
Catalunya, a través del Consell Superior d'Avaluació, durant el curs 1999-2000 va participar en l'avaluació de l'educació secundària obligatòria, impulsada per l'INCE (Institut Nacional de Qualitat i Avaluació) del MECD (Ministeri d'Educació, Cultura i Esport).
Hi va participar amb 57 centres, fet que representa un total de 1.333 alumnes de 4t d'ESO.
L'objectiu de l'avaluació era valorar el grau de coneixement dels alumnes que finalitzen l'ESO.
Es van passar proves de llengua castellana i literatura, matemàtiques, ciències de la naturalesa i ciències socials, així com qüestionaris que recollien dades de context.
Aquestes proves mesuraven el currículum de mínims establert per la LOGSE (Llei orgànica 1/1990, de 3 d'octubre, d'ordenació general del sistema educatiu).
El Consell també hi va incloure una prova de llengua catalana.
Així mateix, la mostra de Catalunya, corresponent a l'alumnat dels 57 centres que va formar part de la mostra estatal, recull dades suficients per presentar uns resultats globals.
Per tal de conèixer aquestes dades, es pot consultar l'informe L'ensenyament secundari obligatori a Catalunya.
L'informe final d'àmbit estatal, Evaluación de la educación secundaria obligatoria 2000, ha estat publicat per l'INECSE el 2003.
L'avaluació del rendiment de l'alumnat en llengua anglesa en països europeus respon a la necessitat de disposar d'unes dades comparatives en un moment en què la cooperació entre països membres de la Unió Europea es reforça amb la finalitat d'enfortir la construcció d'Europa en el terreny educatiu.
La Xarxa Europea de responsables d'avaluació de sistemes educatius, creada l'any 1995 durant la presidència de França en la Unió Europea, va organitzar de 1995 a 1997 diverses avaluacions d'anglès i en la reunió mantinguda a Londres, el juny de 2001, s'acordà la repetició d'aquesta avaluació.
A Catalunya el Consell Superior d'Avaluació s'ocupa del desenvolupament d'aquesta iniciativa responent a la participació estatal en aquest projecte.
Els països participants són Alemanya, Dinamarca, Espanya, Finlàndia, França, Noruega, els Països Baixos i Suècia.
L'avaluació es planteja, primordialment, tenint en compte dos objectius:
Els instruments base dels quals s'ha partit han estat els mateixos que els emprats en les avaluacions anteriors portades a terme entre França i Suïssa i posteriorment a Holanda.
Els experts dels països participants han pogut revisar i adequar la prova i els qüestionaris dintre d'uns mínims possibles.
Catalunya ha participat en l'estudi, mitjançant l'aportació de l'alumnat de 4t d'ESO de 16 centres, triats aleatòriament i segons diverses variables d'estratificació, en la mostra estatal, constituïda per un total de 124 centres.
Al maig de 2002 el professorat dels centres va aplicar les proves a l'alumnat.
L'estudi ha estat publicat el 2004 amb el títol de The assessment of pupils' skills in English in eight European countries 2002.
La primera part introdueix el projecte: descriu el context de l'estudi i els objectius principals.
La segona part descriu la metodologia seguida per a la implementació del projecte: mostra d'alumnat i instruments utilitzats.
La tercera part explica les polítiques educatives en l'ensenyament de llengües estrangeres dels països esmentats més amunt que han pres part en l'estudi.
La quarta part fa una comparació estadística dels resultats dels països participants.
A la cinquena part, cada país fa una anàlisi dels propis resultats i en treu unes conclusions per ajudar els responsables de la política educativa a millorar l'ensenyament i l'aprenentatge de la llengua anglesa.
L'avaluació de les competències bàsiques 14 anys (Cb14) respon a l'acció impulsada pel Departament d'Ensenyament en el programa "Educació 2000-2004", que té com a objectiu prioritari garantir que tota persona que resideixi a Catalunya adquireixi les competències bàsiques que li han de permetre progressar de manera autònoma i integrar-s'hi socialment i laboralment.
En el curs 2001-2002, els centres d'educació secundària van incloure en el seu pla d'avaluació interna els objectius de millora de l'assoliment de les competències bàsiques al final del primer cicle de l'educació secundària obligatòria.
Per donar suport a aquesta acció, el mes de maig de 2002 el Departament d'Ensenyament va enviar a tots els centres proves estandarditzades que els centres van aplicar.
Els resultats d'aquestes proves havien de servir per proporcionar elements de reflexió i discussió al claustre de professors/es i de presa de decisions sobre aspectes de gestió del currículum i resultats d'aprenentatge.
Per tal d'oferir als centres uns referents que donessin una visió completa i contextualitzada dels resultats obtinguts, el Consell Superior d'Avaluació s'encarregà de l'aplicació de les proves en 125 centres.
Aquests centres es van seleccionar aleatòriament a partir de diverses variables d'estratificació i van constituir una mostra representativa de Catalunya.
Una vegada recollides les dades, el Consell les va gravar i analitzar per tal d'elaborar l'informe de resultats que permetrà als centres treballar en l'assoliment de les competències.
L'informe recull les dades obtingudes a partir de tres avaluacions de la llengua anglesa realitzades en successius cursos acadèmics i focalitzades en les etapes educatives de primària (curs 1998-99), secundària obligatòria (curs 2000-01) i batxillerat (curs 1999-2000), la qual cosa permet poder conèixer i valorar aquells elements que són comuns i extreure una visió lineal dels resultats i del context de cada etapa avaluada.
La primera part de l'informe exposa la metodologia emprada en les avaluacions, que sempre que ha resultat coincident s'ha redactat de manera conjunta.
En la segona part es donen a conèixer els resultats en cadascuna de les etapes educatives amb un últim punt on se sintetitzen i relacionen els resultats de tots els estudis.
En la tercera part es donen a conèixer les dades de context d'ensenyament i aprenentatge de la llengua en cada etapa i se sintetitzen les variables explicatives del context educatiu que influeixen més directament en els resultats al llarg de les diferents etapes.
Finalment, es donen a conèixer les conclusions que es deriven de l'anàlisi de les dades dels diferents estudis i les recomanacions per a la millora del seu tractament en els centres i per a noves decisions de política educativa.
L'avaluació de les competències bàsiques 14 anys (Cb14) respon a l'acció impulsada pel Departament d'Ensenyament en el programa "Educació 2000-2004", que té com a objectiu prioritari garantir que tota persona que resideixi a Catalunya adquireixi les competències bàsiques que li han de permetre progressar de manera autònoma i integrar-s'hi socialment i laboralment.
En el curs 2003-2004 es passen proves de competències bàsiques per a l'alumnat de 2n d'ESO elaborades per la Direcció General d'Ordenació i Innovació Educativa que avaluen els àmbits lingüístic (llengua catalana, castellana, anglesa i francesa), matemàtic, social i científic, de les TIC i artístic, visual i plàstic.
Al maig del 2004 s'han passat les proves a tots els centres de Catalunya.
El Consell Superior d'Avaluació ha realitzat una aplicació externa de les proves a una mostra representativa de 125 centres de secundària de Catalunya.
Una vegada gravades les dades de la mostra, s'ha treballat en la seva explotació i anàlisi per poder elaborar una síntesi de resultats, que inclou una valoració en comparació dels resultats obtinguts en l'avaluació feta durant el curs 2001-2002.
L'objectiu de les proves és que cada centre pugui comparar els seus resultats amb els de la mostra i fer les seves pròpies reflexions.
La Inspecció d'Educació participa en tot el procés i especialment farà el seguiment posterior de la utilització dels resultats en l'avaluació interna i externa dels centres per orientar-ne els processos de millora.
En el curs 2001-2002, els centres d'educació secundària van incloure en el seu pla d'avaluació interna els objectius de millora de l'assoliment de les competències bàsiques al final del primer cicle de l'educació secundària obligatòria.
Després de dues fases de dos anys, les proves del curs 2005-2006 s'han focalitzat en competències de l'àmbit matemàtic.
L'objectiu de les proves és facilitar als centres educatius unes dades objectives i uns elements de reflexió que permetin descobrir buits o diferències en l'enfocament d'un determinat tema al llarg de l'etapa o, per contra, marcar-ne la coherència, així com aportar referents del coneixement matemàtic més globals, i estadísticament validats, per a enriquir el seu procés d'avaluació interna.
Les proves han estat elaborades per la Direcció General d'Ordenació i Innovació Educativa.
El Consell Superior d'Avaluació del Sistema Educatiu ha dut a terme una aplicació externa de les proves a una mostra de 100 centres de Catalunya, a fi d'oferir als centres uns referents que permetin una visió completa i contextualitzada dels resultats obtinguts.
La Inspecció d'Educació ha participat en tot el procés i especialment ha fet el seguiment posterior de la utilització dels resultats en l'avaluació interna i externa dels centres per orientar-ne els processos de millora.
L'informe recull les dades obtingudes en l'avaluació de la llengua anglesa efectuada en una mostra d'alumnat de segon de batxillerat.
Es donen els resultats obtinguts en les diferents habilitats avaluades i es comparen amb els de l'avaluació realitzada l'any 2000 (La situació de la llengua anglesa a l'ensenyament no universitari de Catalunya.
Departament d'Ensenyament, Consell Superior d'Avaluació, 2003).
Es tenen en compte els canvis que s'han produït en l'ensenyament reglat en aquests últims anys.
Les habilitats avaluades són la comprensió oral, la comprensió escrita, l'expressió oral, l'expressió escrita i la competència gramatical.
La prova es basa en les proves de cicle elemental de les escoles oficials d'idiomes (EOI) per tal de poder relacionar els resultats amb uns nivells establerts corresponents a una certificació oficial.
La primera part de l'informe exposa la metodologia emprada en l'avaluació.
La segona explica les modificacions curriculars i horàries que s'han dut a terme del 2000 al 2004 en l'ensenyament de la llengua anglesa a l'ESO i al batxillerat i compara el currículum de batxillerat amb el de cicle elemental de les EOI.
La tercera part presenta els resultats generals obtinguts, comparats amb els resultats de l'avaluació del 2000.
Hi ha exemples de preguntes amb els precentatges d'encerts.
La quarta part fa una anàlisi de les dades de context respecte al centre, a l'alumnat i al professorat d'anglès.
Inclou una relació entre els resultats obtinguts i les dades de context i un apartat dedicat a les variables explicatives dels resultats.
La darrera part de l'informe conté un bloc de conclusions i un altre de recomanacions per a la millora de l'ensenyament-aprenentatge de la llengua anglesa en els centres educatius i per a la presa de decisions de política educativa.
Arran de la creació de la comissió d'estudi (DOGC, núm. 2329, de 12.2.97) dels desajustaments conductuals dels alumnes dels centres docents es va elaborar aquest estudi, durant el curs 1996-1997, per tal de conèixer el clima escolar existent en els centres d'educació secundària obligatòria i en el qual es van proposar estratègies per a millorar-lo.
Hi van participar 1.815 persones, membres dels consells escolars de 136 centres d'ensenyament secundari.
La primera part conté una revisió de la trajectòria que la investigació sobre el clima escolar ha seguit al llarg del temps, les seves propostes i els seus resultats.
La segona part concreta el problema o pregunta bàsica de l'estudi i en planteja els objectius.
La tercera, descriu la mostra de centres que ha participat en l'estudi.
La quarta, fa una anàlisi descriptiva de les dades obtingudes.
La cinquena presenta les conclusions de la investigació, a partir de tot el treball realitzat i planteja les possibles millores.
La sisena i darrera part és la síntesi de propostes d'actuació derivades del procés avaluatiu del clima escolar.
Catalunya, a través del Consell Superior d'Avaluació, va col·laborar durant el curs 1996-1997 amb l'INCE (Institut Nacional de Qualitat i Avaluació), del MECD (Ministeri d'Educació, Cultura i Esport), en la Xarxa C del projecte INES de l'OCDE ( Organització per a la cooperació i el desenvolupament econòmic ) per recollir dades sobre les pràctiques educatives en centres de primària.
L'objectiu de l'aplicació d'una enquesta adreçada a directors de primària era obtenir informació sobre indicadors referits a l'estabilitat del professorat, el lideratge educatiu, la cooperació entre docents, la pràctica avaluativa dels alumnes, l'atenció a la diversitat, l'actitud vers la millora dels resultats i la implicació de les famílies.
Posteriorment, Catalunya va adaptar l'enquesta i la va fer a 150 directors/es de secundària.
Crear una cultura de qualitat i de credibilitat per a les accions educatives europees
El projecte va tenir com a objectiu general proporcionar a la comunitat educativa europea un conjunt d'instruments i recursos per analitzar acuradament les accions educatives europees amb la finalitat de millorar-les i optimitzar-les.
Aquest objectiu general podia concretar-se en un conjunt d'objectius específics que en desenvoluparen aquells aspectes més rellevants: proporcionar una visió global del funcionament dels projectes aplegats en el marc de Comenius 1, identificar mitjançant l'avaluació aquells aspectes que poden ser millorats, definir indicadors que serveixen per identificar els projectes de més qualitat, ampliar els camps de col·laboració i, per acabar, difondre els resultats i les propostes consegüents com a ajuda al desenvolupament i millora de les pràctiques de col·laboració a Europa.
L'estudi, coordinat pel Consell Superior d'Avaluació del Sistema Educatiu i realitzat durant el curs 1997-1998, va ser acceptat i cofinançat per la Comissió Europea i per l'Agència Sòcrates del MEC (Ministeri d'Educació i Cultura) i hi van participar diverses universitats europees d'Anglaterra, Gal·les, Dinamarca, Itàlia i Portugal.
Hi van participar també la UAB (Universitat Autònoma de Barcelona) i l'Oficina de Cooperació Educativa i Científica amb la Unió Europea del Departament d'Ensenyament.
De l'anàlisi de la informació recollida se'n deriven les conclusions i propostes.
El Pla d'avaluació del Departament d'Educació incloïa per a l'avaluació de l'ESO 2006 un estudi monogràfic sobre la convivència i la seguretat en els centres educatius.
L'estudi, realitzat pel Departament d'Educació i el Departament d'Interior, Relacions Institucionals i Participació, s'ha presentat al Parlament de Catalunya al juny de 2007.
El document Enquesta de convivència escolar i seguretat a Catalunya.
Curs 2005-2006 es pot consultar a la pàgina del Departament d'Interior, Relacions Institucionals i Participació
Publicat el 2006, el número 08 de la col·lecció 'Documents', Avaluació del projecte COMconèixer.
L'aprenentatge a través de comunitats virtuals, recull l'avaluació d'una experiència innovadora en les pràctiques educatives.
L'eix bàsic del projecte és que l'alumnat no només conegui i aprengui mitjançant les TIC, sinó també a partir de la recerca i la construcció del coneixement de manera comunitària.
L'interès principal del projecte, un dels aspectes fonamentals del qual és l'intercanvi amb universitats del Canadà, consisteix en la integració d'una pluralitat de participants en una comunitat de coneixement: alumnat i professorat d'educació primària, secundària (amb el suport de pares i mares) i de centres de formació de persones adultes, etc.
Publicat el 2015, el número 32 de la col·lecció 'Documents', Avaluació del projecte COMconèixer 2014, recull les dades corresponents a l'aplicació del projecte durant el curs 2013-2014.
Com en el 2006, els centres participants en el projecte i els individus avaluats constitueixen un univers reduït, per la qual cosa l'enfocament de l'avaluació del projecte ha tingut un caràcter qualitatiu, basat en la percepció del professorat i de l'alumnat participant en el programa.
Han respost uns qüestionaris on se'ls preguntava per la valoració general del projecte, els aspectes metodològics, la utilitat dels recursos específics i la col·laboració amb les xarxes locals i internacionals.
Les dades de percepció es complementen amb un procés d'observació directa en els centres experimentals.
L'informe d'avaluació El projecte eduCAT1x1.
Una aproximació en la perspectiva de les directores i directors de centres participants (curs 2009-2010) recull i sintetitza les opinions i consideracions que ha manifestat, al final del primer any d'activitat, un grup reduït de directores i directors de centres educatius que participa en el projecte des del seu començament a l'inici d'aquest curs.
La metodologia emprada en l'avaluació posa l'èmfasi en les seves visions i valoracions dels objectius del projecte, les oportunitats que obre, les dificultats que han experimentat i les expectatives de cara al futur.
L'infome comença amb un resum executiu de l'avaluació del projecte eduCAT1x1 i conté vuit capítols breus.
El primer, que és la introducció, exposa els objectius, la metodologia i la mostra de l'avaluació.
El segon presenta la visió i actitud dels directius i dels centres davant del projecte.
El tercer analitza les actuacions fetes en l'àmbit de les infraestructures.
El quart resumeix la percepció que tenen els directors i directores dels continguts digitals i la seva gestió.
El cinquè explica els posicionaments dels centres davant del projecte 1x1.
El sisè recull aspectes relacionats amb l'activitat acadèmica i la coordinació interna.
El setè parla de les expectatives i preocupacions pel futur i el vuitè, unes acotacions finals.
Aquest informe és una actualització dels que el Consell Superior d'Avaluació del Sistema Educatiu ha publicat en els darrers anys, i ofereix, a més de les dades de Catalunya, comparacions internacionals que poden ajudar a situar la realitat de l'educació a Catalunya.
Tal com es va començar a fer en la darrera edició, també hi ha dades relatives a l'educació als països de la zona euro.
Així mateix aporta alguns indicadors que s'han extret d'estudis propis realitzats pel Consell d'Avaluació i per altres unitats del Departament d'Ensenyament.
Els resultats de les primeres proves d'assoliment de les competències bàsiques a l'ensenyament primari en són un exemple.
L'informe consta de 27 indicadors agrupats de la manera següent: